ტასუკუ ჰონჯო

ტასუკუ ჰონჯო (იაპონ. 本庶 佑, Honjo Tasuku ; დაიბადა 1942 წლის 27 იანვარი, კიოტო, იაპონია ) — იაპონელი იმუნოლოგი, ნაშრომების ავტორი ციტოკინების ( ინტერლეუკინი 4, ინტერლეუკინი 5 ) და PD1 ცილის მოლეკულური იდენტიფიკაციის შესახებ. 2018 წლის ნობელის პრემიის ლაურეატი ფიზიოლოგიასა და მედიცინაში "ონკოლოგიური დაავადებების თერაპიის აღმოჩენისთვის ნეგატიური იმუნური რეგულაციის ინჰიბირებით" — ჯეიმზ ელისონთან ერთად. იაპონიის მეცნიერებათა აკადემიის, გერმანიის ლეოპოლდინას მეციერებათა აკადემიის , ამერიკის შეერთებული შტატების მეცნიერებათა აკადემიის (2001 Foreign Associate) წევრი. ტასუკუ ჰონჯო დაიბადა კიოტოში 1942 წელს. 1966 წელს დაამთავრა კიოტოს უნივერსიტეტის სამედიცინო ფაკულტეტი. 1971 წლიდან 1973 წლამდე ჰონჯო იყო ვაშინგტონის კარნეგის ინსტიტუტის ემბრიოლოგიის დეპარტამენტის მოწვეული თანამშრომელი. შემდეგ ის გადავიდა აშშ-ს ჯანმრთელობის ეროვნულ ინსტიტუტში (NIH) ბეთესდაში, მერილენდი, სადაც სწავლობდა იმუნური რეაქციის გენეტიკურ საფუძველს ბავშვთა ჯანმრთელობისა და ადამიანის განვითარების ეროვნულ ინსტიტუტში, როგორც მკვლევარი. 1992 წლიდან მრავალი წლის განმავლობაში იყო ფოგარტის სტიპენდიატი ჯანდაცვის ეროვნულ ინსტიტუტში. ამ დროის განმავლობაში, ჰონჯო ასევე იყო ტოკიოს უნივერსიტეტის სამედიცინო ფაკულტეტის ასოცირებული პროფესორი, 1974–1979; 1979 წლიდან 1984 წლამდე ოსაკას უნივერსიტეტის მედიცინის სკოლის გენეტიკის დეპარტამენტის პროფესორი; და კიოტოს უნივერსიტეტის მედიცინის ფაკულტეტის სამკურნალო ქიმიის დეპარტამენტის პროფესორი 1984 წლიდან 2005 წლამდე. 2005 წლიდან ჰონჯო არის კიოტოს უნივერსიტეტის მედიცინის ფაკულტეტის იმუნოლოგიისა და გენომიური მედიცინის დეპარტამენტის პროფესორი. ის იყო შიზუოკას პრეფექტურული საჯარო უნივერსიტეტის კორპორაციის პრეზიდენტი 2012 წლიდან 2017 წლამდე. ის არის იაპონიის იმუნოლოგიის საზოგადოების წევრი და მისი პრეზიდენტი (1999 წლიდან 2000 წლამდე). ჰონჯო ასევე არის ამერიკის იმუნოლოგთა ასოციაციის საპატიო წევრი. 2017 წელს ის გახდა კიოტოს უნივერსიტეტის ღრმა კვლევების ინსტიტუტის (KUIAS) გენერალური დირექტორის მოადგილე და საპატიო პროფესორი. COVID-19 პანდემიის დროს, ინტერნეტში სხვადასხვა ენაზე გამოქვეყნდა ნობელის პრემიის იაპონელი ლაურეატის ცრუ სკანდალური განცხადება, თითქოს იმუნოლოგი ტასუკუ ჰონჯო თვლიდა, რომ ახალი კორონავისურსი იყო ხელოვნურად შექმნილი ვუჰანის ლაბორატორიაში. თუმცა BBC Reality Check-ის გუნდის ცნობით კიოტოს უნივერსიტეტის ვებსაიტზე მეცნიერის მიერ გამოქვეყნებულ განცხადებაში ნათქვამი იყო, რომ „ძალიან დამწუხრებულია“, რადგან მისი სახელი გამოიყენეს „ცრუ ბრალდებებისა და დეზინფორმაციის“ გასავრცელებლად. 76 წლის ტასუკუ ჰონჯოს 2018 წლის 1 ოქტომბერს გადაეცა ნობელის პრემია ფიზიოლოგიის და მედიცინის დარგში ამერიკის შეერთებული შტატების ტეხასის უნივერსიტეტის მ.დ. ანდერსონის კიბოს ცენტრში იმუნოლოგიის დეპარტამენტის ხელმძღვანელ 70 წლის ჯეიმზ ელისონთან ერთად. მეცნიერებმა ზუსტად გაშიფრეს ის, თუ როგორ ურთიერთქმედებდნენ უჯრედები ერთმანეთთან და ამის საფუძველზე შეძლეს დაეხვეწათ იმუნური უჯრედების რეგულაცია იმდაგვარად რომ იმუნური სისტემის კონტროლი გამხდარიყო შესაძლებელი. ჩეკპოინტის ინჰიბიტორი მედიკამენტები არ არის ეფექტური ყველა პაციენტისთვის და ისინი ნებადართულია მხოლოდ რამდენიმე ტიპის კიბოს სამკურნალოდ. მათ გააჩნიათ ბევრი გვერდითი ეფექტი და საკმაოდ ძირადღირებული მედიკამენტებს წარმოადგენენ - 100 000 აშშ დოლარი ერთწლიანი მკურნალობის კურსი. მაგრამ თავად იმუნოთერაპიის პრინციპი გახდა ერთ-ერთი მთავარი მკურნალობის მეთოდი კიბოსთან ბრძოლის პროცესში. უამრავი ახალი კვლევა არის წამოწყებული ამ იმუნოთერაპიის მიმართულებით და თავად ჯეიმზ ელისონი და ტასუკუ ჰონჯოც განაგრძობენ მუშაობას, რათა იპოვონ საუკეთესო გზა იმისთვის რომ შეიმუშაონ ამ მედიკამენტების ერთმანეთთან და სხვა სტანდარტულ მეთოდებთან ერთად ეფექტური კომბინაცია. 1981 — ასაჰის პრემია 1984 — ოსაკას სამეცნიერო პრემია 1988 — ტაკედას სამედიცინო პრემია 1993 — უეხარას პრემია 1996 — იაპონიის მეცნიერებათა აკადემიის საიმპერატორო პრემია 1996 — იაპონიის მეცნიერებათა აკადემიის პრემია 2012 — რობერტ კოხის პრემია 2013 – კულტურის ორდენი 2014 — ტანგის პრიზი, "CTLA-4 და PD-1, როგორც იმუნური ინჰიბიტორული მოლეკულების აღმოჩენებისთვის, რამაც გამოიწვია მათი გამოყენება კიბოს იმუნოთერაპიაში" 2014 — უილიამ კოლის პრემია 2016 — კიოტოს პრემია 2016 — Keio Medical Science Prize 2016 — Thomson Reuters Citation Laureate ფიზიოლოგიასა და მედიცინაში 2018 — ნობელის პრემია ფიზიოლოგიასა და მედიცინაში Doctors.ge : ნობელის პრემია მედიცინის დარგში 2018 წელს ორ მეცნიერს გადაეცანობელის პრემია მედიცინის დარგში 2018 წელს ორ მეცნიერს გადაეცა ↑ 1.0 1.1 Tasuku Honjo Facts — Nobel Foundation. <a href="https://wikidata.org/wiki/Track:Q1781959"></a><a href="https://wikidata.org/wiki/Track:Q23684016"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Munzinger Personen <a href="https://wikidata.org/wiki/Track:Q107343683"></a> ↑ Montenegro A. ORCID Public Data File 2023 — 2023. — doi:10.23640/07243.24204912.V1 <a href="https://wikidata.org/wiki/Track:Q123508386"></a> ↑ https://www.cancerresearch.org/william-b-coley-award ↑ https://www.ms-fund.keio.ac.jp/en/prize/list.html ↑ https://www.kyotoprize.org/en/laureates/ ↑ https://warrenalpert.org/prize-recipients/tasuku-honjo ↑ Robert Koch Award ↑ Robert-Koch-Preis — Robert Koch Foundation. <a href="https://wikidata.org/wiki/Track:Q2156239"></a> ↑ https://clarivate.com/citation-laureates ↑ The Nobel Prize in Physiology or Medicine 2018 ↑ „The Nobel Prize on Twitter“. Twitter (რუსული). ციტირების თარიღი: 2018-10-01. ↑ „Нобелевскую премию по медицине присудили исследователям в области терапии рака“. ციტირების თარიღი: 2018-10-01. ↑ Seventh Subsection(Medicine, Phamaceutics, Dentistry) | The Japan Academy ↑ Mitgliederverzeichnis ↑ Tasuku Honjo ↑ Statement from Tasuku Honjo on COVID-19